In en om die huis: “Bunny Chow”
Kurt Darren se heerlike en matige lamskerrie of “Bunny Chow”.
Bestanddele:• 1 x groot ui• 1.2 kg lamsvleis• Medium-kerriepoeier• 50g tamatiepulp• 10 x aartappels (medium-grootte)• Sout en peper• Pakkie vlapampoentjies (pattypans)• Vars knoffel en gemmer• Vars gebakte pot-brood• Olyfolie
Metode: Stap 1: Sny uie, knoffel en gemmer fyn. Stap 2: Bedek platboompot goed met olyfolie en verhit op vuur. Stap 3: Voeg gekapte uie by en braai tot glaserig. Stap 4: Voeg knoffel en gemmer by en roer goed (braai vir nog ’n minuut of twee). Stap 5: Voeg lamsvleis by. Stap 6: Voeg nog ’n bietjie olyfolie bo-oor vleis. Stap 7: Gooi kerriepoeier oor (na smaak). Stap 8: Braai vleis liggies – roer goed sodat kerriepoeier, uie, gemmer en knoffel goed meng. Stap 9: Bedek die helfte van die pot met water. Stap10: Sit deksel op en laat kook vir ongeveer 20-30min. Stap 11: Voeg sout en peper by (na smaak). Stap 12: Voeg tamatiepulp by en roer goed. Stap 13: Laat kook vir nog 20-30min. Stap 14: Sny aartappels en pampoentjies in kwarte en voeg by mengsel van vleis en sous. Stap 15: Strooi bietjie suiker oor vir ’n soetigheid Stap 15: Voeg nog water by sodat alles bedek is en sit deksel weer op – kook tot aartappels en pampoentjies sag is. Stap 16: Sny potbrood in die helfte en skep binnekant uit om ‘bakkie’ te vorm.
Opdieningsvoorstel: Skep vleis, groente en sous in die ‘bakkie’ van die broodtjie en bedek met brood-‘dekseltjie’